**SVEUČILIŠTE JOSIPA JURJA STROSSMAYERA U OSIJEKU**

**FILOZOFSKI FAKULTET OSIJEK**

**PRAVILNIK**

**O USTROJU I DJELOVANJU SUSTAVA**

**ZA OSIGURAVANJE I UNAPREĐIVANJE KVALITETE**

**NA FILOZOFSKOM FAKULTETU OSIJEK**

**Osijek, prosinca 2014.**

Na temelju članka 124. Statuta Filozofskog fakulteta Osijek Fakultetsko Vijeće na sjednici održanoj 17. prosinca 2014. donijelo je

**P R A V I L N I K**

**O USTROJU I DJELOVANJU SUSTAVA ZA OSIGURAVANJE I UNAPREĐIVANJE KVALITETE NA FILOZOFSKOM FAKULTETU OSIJEK**

**I. OPĆE ODREDBE**

**Članak 1.**

1. Ovim Pravilnikom pobliže se uređuju ustroj, djelovanje i područja vrednovanja sustava za osiguravanje i unapređivanje kvalitete (u daljnjem tekstu: sustav za kvalitetu) Filozofskog fakulteta Osijek (u daljnjem tekstu: Fakultet).
2. Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

**Članak 2.**

Cilj je izgradnje sustava za osiguravanje kvalitete na Fakultetu promicanje visokih standarda profesionalnog i stručnog razvoja u svim područjima djelovanja kroz unapređivanje kvalitete svih struktura (studenti, Uprava, nastavnici, stručno-administrativne službe, stručna tijela za kvalitetu).

**Članak 3.**

1. Ustroj i standardi djelovanja sustava za osiguravanje kvalitete podliježu načelima, mjerilima i kriterijima

vrednovanja, ocjeni razvijenosti i učinkovitosti Fakulteta i njegovih studijskih programa.

1. Definiranjem i praćenjem pokazatelja kvalitete te utvrđivanjem i provođenjem aktivnosti i postupaka trajno se osigurava i unapređuje kvaliteta.

**Članak 4.**

U sustavu vrednovanja uvažavaju se posebnosti pojedinih područja znanosti i visokog obrazovanja.

**II. USTROJ I DJELOVANJE**

**Članak 5.**

1. Ustrojbene jedinice sustava za osiguravanje i unapređivanje kvalitete na Fakultetu su

* Ured za unapređivanje kvalitete obrazovanja i
* Povjerenstvo za osiguravanje i unapređivanje kvalitete visokog obrazovanja.

1. Ustrojbene jedinice iz stavka 1. ovoga članka djeluju usklađeno i dijele odgovornost za osiguravanje i unapređivanje kvalitete u svim područjima djelovanja Fakulteta.

**II.1. Ured za unapređivanje kvalitete obrazovanja**

**Članak 6.**

Ured za unapređivanje kvalitete obrazovanja (u daljnjem tekstu: Ured za kvalitetu) ustrojbena je jedinica Fakulteta koja djeluje povezano s Centrom za unapređenje i osiguranje kvalitete visokog obrazovanja Sveučilišta Josipa Jurja Strossmayera u Osijeku (u daljnjem tekstu: Centar).

**II.1.1. Nadležnosti Ureda za kvalitetu**

**Članak 7.**

Ured se ustrojava za praćenje i unapređivanje kvalitete visokog obrazovanja:

* daje inicijative i provodi razvojne programe, definirane standarde i kriterije sveučilišnog Centra sa svrhom kontinuiranog osiguravanja i unapređivanja kvalitete, posebice:
* sudjeluje u postupcima unutarnjeg i vanjskog vrednovanja te razvija metode za istraživanje različitih aspekata kvalitete obrazovanja
* prikuplja potrebne informacije za analize sveučilišnog Centra
* u suradnji sa sveučilišnim Centrom potiče stručno usavršavanje nastavnika, suradnika, rukovoditelja i administrativnog osoblja u području kvalitete
* sustavno provodi utvrđene karakteristične pokazatelje kvalitete
* sudjeluje u raspravama o kvaliteti i širenju kulture kvalitete u akademskoj i neakademskoj javnosti.

**II.2. Povjerenstvo za osiguravanje i unapređivanje kvalitete visokog obrazovanja**

**Članak 8.**

1. Povjerenstvo za osiguravanje i unapređivanje kvalitete visokoga obrazovanja (u daljnjem tekstu: Povjerenstvo za kvalitetu) objedinjava i koordinira sve aktivnosti vezane za kvalitetu te ima slobodu prilagodbe postupaka sustava kvalitete sukladno potrebama Fakulteta.
2. Povjerenstvo za kvalitetu osniva se odlukom Fakultetskog vijeća.

**II.2.1. Sastav Povjerenstva za kvalitetu**

**Članak 9.**

1. Povjerenstvo za kvalitetu čini 13 (trinaest) članova i to:

* 4 (četiri) člana predstavnika nastavnika
* 3 (tri) člana predstavnika asistenata
* 3 (tri) člana predstavnika studenata
* 2 (dva) člana predstavnika vanjskih dionika i
* 1 (jedan) član predstavnik administrativnog osoblja.

1. Predsjednika/predsjednicu Povjerenstva za kvalitetu na prijedlog dekana imenuje Fakultetsko vijeće iz reda članova Povjerenstva za kvalitetu.

**Članak 10.**

1. Članovi Povjerenstva za kvalitetu iz reda nastavnika, asistenata, vanjskih dionika i administrativnog osoblja biraju se na prijedlog dekana.
2. Član Povjerenstva za kvalitetu iz reda studenata bira se na obrazloženi pisani prijedlog Studentskog zbora Filozofskog fakulteta.
3. Član Povjerenstva iz redova studenata može biti samo redoviti student Filozofskog fakulteta.
4. U slučaju da Fakultetsko vijeće odbije predloženika, postupak se predlaganja ponavlja, ali se predložiti ne može ista osoba.

**II.2.2. Mandat članova Povjerenstva za kvalitetu**

**Članak 11.**

1. Mandat predsjedniku i članovima Povjerenstva za kvalitetu traje tri (3) godine, osim predstavnicima studenata koji se imenuju na vrijeme od dvije (2) godine.
2. Ista osoba može biti ponovno imenovana.

**Članak 12.**

1. Članstvo u Povjerenstvu za kvalitetu za predstavnike nastavnika, asistenata, vanjskih dionika i administrativnog osoblja prestaje završetkom mandata.
2. Članstvo u Povjerenstvu za kvalitetu za predstavnika studenata prestaje završetkom mandata ili završetkom studija.
3. Umjesto studenta čije članstvo u Povjerenstvu prestaje završetkom studija Studentski zbor predlaže drugoga kandidata, a članstvo tako izabranog člana prestaje istekom mandata zamijenjenog člana.

**II.2.3. Razrješenje članova Povjerenstva za kvalitetu**

**Članak 13.**

1. Član Povjerenstva za kvalitetu može biti razriješen dužnosti prije isteka roka na koji je imenovan ako

* sam zatraži razrješenje
* obrazloženi prijedlog za razrješenje podnese njegov predlagatelj
* nije aktivan u radu, ne prisustvuje sjednicama ili se ne pridržava donesenih odluka na prijedlog predsjednika Povjerenstva za kvalitetu.

1. Odluku o razrješenju donosi Fakultetsko vijeće koje na istoj sjednici imenuje drugog člana Povjerenstva za kvalitetu.

**II.2.4. Nadležnosti Povjerenstva za kvalitetu**

**Članak 14.**

1. Povjerenstvo za kvalitetu razvija i prati unutarnje mehanizme osiguravanja, unapređivanja i promicanja kvalitete Fakulteta.
2. Navedeni postupci uključuju sljedeće elemente:


* samoanalizu
* razvijanje pokazatelja kvalitete
* sudjelovanje studenata u praćenju kvalitete provedbe studijskih programa
* istraživanje uspješnosti studiranja i uzroka nekvalitetnoga, neučinkovitoga i predugog studiranja
* istraživanje kompetencije nastavnog osoblja
* usavršavanje sveučilišnih nastavnika (cjeloživotno obrazovanje – LLL)
* usavršavanje administrativnog i tehničkog osoblja
* dokaze o unapređivanju nastave
* postignutu razinu kvalitete općih i posebnih kompetencija ostvarenih studijskim programom
* definiranje i uvođenje tipa standardizacije u administrativnom dijelu.

1. Povjerenstvo u suradnji s Odborom za unapređivanje i osiguranje kvalitete visokog obrazovanja i sveučilišnim Centrom za unapređenje i osiguranje kvalitete visokog obrazovanja Sveučilišta Josipa Jurja Strossmayera u Osijeku

* planira strategiju unapređivanja kvalitete Fakulteta
* provodi program procjene i postupak unapređivanja kvalitete na Fakultetu
* koordinira provedbu projekata za profesionalni i stručni razvoj kadrova (akademski, administrativni i tehnički) u području kvalitete.

**Članak 15.**

1. Povjerenstvo za kvalitetu izrađuje godišnji i dugoročni plan aktivnosti sukladno Pravilniku o sustavu za kvalitetu Sveučilišta.
2. Povjerenstvo za kvalitetu o svome radu podnosi godišnje izvješće Fakultetskom vijeću.

****